छोटा-सा कदम उठाकर ही नंबर एक टीम बन गए : प्रायर  
इग्लैंड के विकेटकीपर मैट प्रायर ने कहा कि उन्होंने छोटा-सा कदम उठाकर ही नंबर एक टेस्ट टीम की रैंकिंग हासिल कर ली।
इंग्लैंड के विकेटकीपर मैट प्रायर ने आज कहा कि उन्होंने छोटा सा कदम उठाकर ही नंबर एक टेस्ट टीम की रैंकिंग हासिल कर ली और इस स्थान पर बरकरार रहने की चुनौती के बारे में पूरी तरह जागरूक हैं। इंग्लैंड रविवार को ऐजबस्टन टेस्ट में भारत पर तीसरे टेस्ट में पारी और 242 रन से जीत दर्ज कर शीर्ष टेस्ट टीम बन गई।   प्रायर ने डेली टेलीग्राफ में अपने कॉलम में लिखा, हमने कुछ समय पर नंबर एक टेस्ट रैंकिंग पर निगाहें लगा दी थीं और हम छोटा-सा कदम उठाकर ही वहां पहुंच गए हैं। हम इससे ज्यादा के बारे में नहीं सोच रहे हैं। उन्होंने कहा, हम जानते हैं कि शीर्ष पर पहुंचना एक बात है, लेकिन इसी स्थान पर बरकरार रहना बिलकुल अलग तरह की चुनौती है। हममें महान टीम बनने की काबिलियत है। हमने इस स्थान पर पहुंचने के लिए पिछले दो वर्षों में काफी कड़ी मेहनत की है और अनुशासन का पालन किया है।